CELEX: 62007CA0095
Language: fi
Date: 2008-05-08 00:00:00
Title: Yhdistetyt asiat C-95/07 ja C-96/07: Yhteisöjen tuomioistuimen tuomio (kolmas jaosto) 8.5.2008 (Commissione tributaria provincialen (Italia) esittämät ennakkoratkaisupyynnöt) — Ecotrade spa v. Agenzia Entrate Ufficio Genova 3 (Kuudes arvonlisäverodirektiivi — Käännetty verovelvollisuus — Vähennysoikeus — Preklusiivinen määräaika — Kirjanpitoon ja veroilmoituksiin liittyvä sääntöjenvastaisuus, joka koskee liiketoimia, joihin sovelletaan käännetyn verovelvollisuuden järjestelmää)

21.6.2008   
            
            
               FI
            
            
               Euroopan unionin virallinen lehti
            
            
               C 158/6
            
         Yhteisöjen tuomioistuimen tuomio (kolmas jaosto) 8.5.2008 (Commissione tributaria provincialen (Italia) esittämät ennakkoratkaisupyynnöt) — Ecotrade spa v. Agenzia Entrate Ufficio Genova 3
   (Yhdistetyt asiat C-95/07 ja C-96/07) (1)
   
   (Kuudes arvonlisäverodirektiivi - Käännetty verovelvollisuus - Vähennysoikeus - Preklusiivinen määräaika - Kirjanpitoon ja veroilmoituksiin liittyvä sääntöjenvastaisuus, joka koskee liiketoimia, joihin sovelletaan käännetyn verovelvollisuuden järjestelmää)
   (2008/C 158/09)
   Oikeudenkäyntikieli: italia
   Ennakkoratkaisua pyytänyt tuomioistuin
   Commissione tributaria provinciale
   Pääasian asianosaiset
   
      Kantaja: Ecotrade spa
   
      Vastaaja: Agenzia Entrate Ufficio Genova 3
   Oikeudenkäynnin kohde
   Ennakkoratkaisupyyntö — Commissione tributaria provinciale — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s.1) 17 artiklan, 18 artiklan 1 kohdan d alakohdan, 21 artiklan 1 kohdan ja 22 artiklan tulkinta — Ostoihin sisältyvän arvonlisäveron vähennysoikeus — Kansallinen säännös, jossa vähennysoikeuden käyttämisen edellytykseksi asetetaan kahden vuoden vanhentumisajan noudattaminen
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 30.3.2000 annetulla neuvoston direktiivillä 2000/17/EY, 17 artiklan, 18 artiklan 2 ja 3 kohdan sekä 21 artiklan 1 kohdan b alakohdan kanssa ei ole ristiriidassa kansallinen lainsäädäntö, jossa säädetään pääasioissa kyseessä olevan kaltainen preklusiivinen määräaika vähennysoikeuden käyttämiselle, jos vastaavuus- ja tehokkuusperiaatteita noudatetaan. Tehokkuusperiaatetta ei loukata yksin siitä syystä, että veroviranomaisilla on maksamattoman arvonlisäveron perimiseksi käytettävissään määräaika, joka on pidempi kuin verovelvollisille vähennysoikeuden käyttämiseksi annettu määräaika.
            
         
               2)
            
            
               Kuudennen direktiivin 77/388, sellaisena kuin se on muutettuna direktiivillä 2000/17, 18 artiklan 1 kohdan d alakohdan ja 22 artiklan kanssa on kuitenkin ristiriidassa sellainen arvonlisäveron oikaisu- ja perintäkäytäntö, jossa pääasioissa kyseessä olevan kaltainen tietämättömyys, joka koskee yhtäältä velvoitteita, jotka johtuvat kansallisessa lainsäädännössä kuudennen direktiivin 18 artiklan 1 kohdan d alakohdan nojalla vahvistetuista muodollisuuksista, ja toisaalta kirjanpito- ja ilmoitusvelvoitteita, jotka johtuvat vastaavasti mainitun 22 artiklan 2 ja 4 kohdasta, sanktioidaan epäämällä vähennysoikeus käännetyn verovelvollisuuden järjestelmää sovellettaessa.
            
         
      (1)  EUVL C 117, 26.5.2007.